U-I-64/16_1
Natisni
Opravilna št.:
U-I-64/16_1
Datum odločitve:
19. 5. 2016
ECLI:
ECLI:SI:USRS:2016:U.I.64.16
Akt:
Zakon o referendumu in o ljudski iniciativi (Uradni list RS, št. 26/07 – uradno prečiščeno besedilo) (ZRLI), 16.b čl.
Izrek:
Pobuda Blaža Babiča za začetek postopka za oceno ustavnosti 16.b člena Zakona o referendumu in o ljudski iniciativi (Uradni list RS, št. 26/07 – uradno prečiščeno besedilo) se zavrže.
Predlog, naj se do končne odločitve Ustavnega sodišča zadrži izvrševanje 16.b člena Zakona o referendumu in o ljudski iniciativi, se zavrne.
Evidenčni stavek:
Ustavno sodišče pobudo za začetek postopka za oceno ustavnosti (in zakonitosti) zavrne, če od odločitve ni pričakovati rešitve pomembnega pravnega vprašanja.
Geslo:
1.5.51.1.2.2 - Ustavno sodstvo - Odločbe - Vrste odločitev Ustavnega sodišča - V postopku abstraktne presoje - Zavrženje pobude - Nepopolna vloga.
1.4.51.1 - Ustavno sodstvo - Postopek - Procesne predpostavke (v vseh postopkih razen v postopku ustavne pritožbe) - Popolnost vloge.
Pravna podlaga:
Člen 25.3, 39.2, Zakon o Ustavnem sodišču [ZUstS]
Vrsta zadeve:
ocena ustavnosti in zakonitosti predpisov in drugih splošnih aktov
Vrsta akta:
zakon
Vlagatelj:
Gibanje Zedinjena Slovenija, Ljubljana, in drugi
Datum vloge:
13. 4. 2016
Vrsta odločitve:
sklep
Vrsta rešitve:
zavrženje
Dokument:
US30959
Dokument v PDF obliki:
U-I-64-16.pdf
141 KB
Prenesite datoteko
U-I-64/16-9
19. 5. 2016
SKLEP
Ustavno sodišče je v postopku za preizkus pobude politične stranke Gibanje Zedinjena Slovenija, ki jo zastopa predsednik Andrej Šiško, Blaža Babiča, Ljubljana, in Andreja Šiška, Maribor, na seji 19. maja 2016
sklenilo:
1. Pobuda Blaža Babiča za začetek postopka za oceno ustavnosti 16.b člena Zakona o referendumu in o ljudski iniciativi (Uradni list RS, št. 26/07 – uradno prečiščeno besedilo) se zavrže.
2. Predlog, naj se do končne odločitve Ustavnega sodišča zadrži izvrševanje 16.b člena
Zakona o referendumu in o ljudski iniciativi,
se zavrne.
OBRAZLOŽITEV
1. Pobudniki izpodbijajo 16.b člen Zakona o referendumu in o ljudski iniciativi (ZRLI), ki ureja zbiranje podpisov štirideset tisoč volivcev v podporo zahtevi za razpis referenduma, in sicer z osebnim podpisovanjem obrazcev pred pristojnim državnim organom. Zatrjujejo, da je tak način dajanja podpore nesorazmerno omejujoč in zato v neskladju s 1., 2., 3., 5., 8., 14., 22., 26., 44. in 153. členom Ustave ter 16. in 25. členom Mednarodnega pakta o državljanskih in političnih pravicah (Uradni list SFRJ, št. 7/71, in Uradni list RS, št. 35/92, MP, št. 9/92 – MPDPP).
2. Zakon o Ustavnem sodišču (Uradni list RS, št. 64/07 – uradno prečiščeno besedilo in 109/12 – v nadaljevanju ZUstS) v drugem odstavku 24.b člena določa, kaj mora vsebovati pobuda za oceno ustavnosti in zakonitosti izpodbijanega predpisa. Skladno z drugim odstavkom 24.b člena v zvezi s peto alinejo prvega odstavka 24.b člena ZUstS ter II. točko Priloge Poslovnika Ustavnega sodišča (Uradni list RS, št. 46/07, 54/10 in 56/11 – v nadaljevanju Poslovnik) mora pobuda vsebovati tudi podpis vložnika. Pobudnik Blaž Babič pobude ni podpisal.
3. Po tretjem odstavku 25. člena ZUstS Ustavno sodišče pobudo zavrže, če pogoji iz drugega odstavka 24.b člena ZUstS niso izpolnjeni. Ker pobuda, ki jo je vložil Blaž Babič, ne izpolnjuje pogojev iz navedene določbe ZUstS, jo je Ustavno sodišče zavrglo (1. točka izreka).
4. Ker niso izpolnjeni pogoji iz prvega odstavka 39. člena ZUstS, je Ustavno sodišče predlog za začasno zadržanje izvrševanja izpodbijanega akta zavrnilo (2. točka izreka).
5. Ustavno sodišče je sprejelo ta sklep na podlagi tretjega odstavka 25. člena in drugega odstavka 39. člena ZUstS ter prve alineje tretjega odstavka 46. člena Poslovnika v sestavi:
predsednik
mag. Miroslav Mozetič
ter sodnice in sodnika dr. Mitja Deisinger,
dr. Dunja Jadek Pensa, mag. Marta Klampfer, dr. Etelka Korpič – Horvat, Jasna Pogačar, dr. Jadranka Sovdat in Jan Zobec. Sklep je sprejelo soglasno.
mag. Miroslav Mozetič
Predsednik